b'\n_START_ARTICLE_\nKartvinge\n_START_SECTION_\nUtseende\n_START_PARAGRAPH_\nEn liten (vingespenn 24\xe2\x80\x9338\xc2\xa0mm) sommerfugl med flikete vinger. V\xc3\xa5rgenerasjonen er spraglete i m\xc3\xb8rkebrun og oransje, mens sommergenerasjonen er m\xc3\xb8rk gr\xc3\xa5brun med en lys tverrstripe. Vingenes underside er brun med et lyst nettm\xc3\xb8nster._NEWLINE_Den har to generasjoner hvert \xc3\xa5r, og v\xc3\xa5r- og sommergenerasjonen ser ganske ulike ut. Dette er et noks\xc3\xa5 vanlig fenomen hos tropiske flikvinger, men ingen andre arter har en s\xc3\xa5 utpreget veksling i Europa.\n_START_SECTION_\nLevevis\n_START_PARAGRAPH_\nI likhet med slektningene neslesommerfugl og dagp\xc3\xa5fugl\xc3\xb8ye lever larven p\xc3\xa5 nesleslekta (Urtica), men til forskjell fra disse to, overvintrer den i puppestadiet. V\xc3\xa5rgenerasjonen flyr i mai\xe2\x80\x93juni, mens den m\xc3\xb8rke sommergenerasjonen har flygetid i juli\xe2\x80\x93august.\n_START_SECTION_\nUtbredelse\n_START_PARAGRAPH_\nArten er utbredt i Europa og \xc3\xb8stover til Japan, men unng\xc3\xa5r middelhavsomr\xc3\xa5det og de vestligste delene som Storbritannia. _NEWLINE_Kartvinge ble f\xc3\xb8rste gang funnet i Finland 1973 og i Sverige i 1983. I dag har den etablert bestander en rekke steder i den s\xc3\xb8rligste delen av Sverige. Ett eksemplar ble fotografert sittende p\xc3\xa5 ballblom i Tana i Finnmark 17. juli 2017. Vi kan sannsynligvis betrakte dette funnet som en forl\xc3\xb8per for en kommende etablering av kartvingen i Norge. Det var en artig kuriositet at arten ble p\xc3\xa5vist i S\xc3\xb8r-Varanger f\xc3\xb8r Halden, der den ogs\xc3\xa5 fort kunne ha kommet inn \xe2\x80\x93 etter en betydelig utvidelse av utbredelsesomr\xc3\xa5det i Sverige de siste 15\xe2\x80\x9320 \xc3\xa5rene (dog ikke like raskt utvidelse de siste 5 \xc3\xa5rene eller s\xc3\xa5).'